google/wiki40b huggingface dataset:
Johann Andreas Quenstedt

Bakgrunn

Johann Andreas Quenstedt ble født i Quedlinburg. Faren var Ludolf Quenstedt, en av Quedlinburgs patrisiere, og kanoniker ved St. Mariakirche i Halberstadt. Moren, Dorothea, var søster til Johann Gerhard, datter av Ratskämmerer i Quedlinburg Bartholomäus Gerhard og hans hustru Margaretha Berndes. Johann Andreas ble oppkalt etter morens to brødre, Johann Gerhard og Andreas Gerhard.
Han fikk sin utdannelse på Universitetet i Helmstedt 1637-43 under Georg Calixt, og han ble påvirket av den synkretistiske retningen, men gikk siden under sine studier i Wittenberg over til den lutherske ortodoksi. Han ble uteksaminert fra Universitetet i Wittenberg i 1644.

Teologisk karriere

Ved dette universitetet foreleste han etter hvert over geografi og var adjunkt  professor ved det filosofiske fakultet 1646-49. Ordinær professor i logikk og metafysikk og assistent professor i teologi 1649-60, og ordinær professor i teologi fra 1660 til sin død.
Frukten av hans over tredve års arbeid som foreleser i teologi ved universitetet ble publisert under tittelen Theologia didactico-polemica sive systema theologicum (Wittenberg, 1685; Leipzig, 1715), et verk i henhold til den strenge standarden til den lutherske ortodoksi basert på Theologia, positiva acroamatica av Johann Friedrich König. Den betegnes som klassisk, mindre på grunn av originalitet, enn gjennom omfattende lærdom og klarhet og en utmerket sammenfatning av den lutherske ortodoksis dogmatiske arbeider. 
Han var kjent i samtiden for sin milde, irenistiske ånd og tilbakeholdenhet, samt gudfryktige lynne, som også ses i hans pastorum et instructio cathedralis (1678), hvor han råder til saktmodig å motstå heretikere, og å skille mellom fristerne og fristelsene, advarer mot pedanteri fra prekestolen, og anbefaler lesing av Johann Arndts Vom wahren Christenthum.
Regillio Simons

Karriere

Han har spilt for Fortuna Sittard, NAC Breda, Willem II Tilburg, Kyoto Purple Sanga, ADO Den Haag og FC Oss.
NM i bandy for damer 2017

Det 34. norgesmesterskapet i bandy for damer ble arrangert vinteren 2016/17. Stabæk ble norgesmestere etter finaleseier 3–2 mot Høvik. Dette var Stabæks åttende norgesmesterskap.

Avvikling

Norgesmesterskapet ble avviklet i perioden 22. november 2016 til 10. mars 2017. Det ble arrangert et seriespill med seks lag der alle lagene møtte hverandre to ganger. Deretter ble det avholdt et sluttspill med de fire beste lagene. Norgesmesterskapet ble avgjort med finale i én enkelt kamp på Frogner stadion i Oslo 10. mars.
31. oktober

Navnedag

Edit, Edna
Den Norske Dommerforening

Den Norske Dommerforening (stiftet i 1912) er en sammenslutning av dommere i Norge. Dommerforeningen har til formål å samle landets dommere til felles arbeid for standens interesser, og for reformer innen rettslivet. Foreningen er en av medlemsforeningene i Norges Juristforbund. Den Norske Dommerforening har vel 500 medlemmer (per 2008).
Kandidaten (TV-serie)

Seertall

Serien ble en moderat seersuksess og ble i snitt fulgt av 250 000 (Finalen ble sett av 372 000). Aller best traff serien kvinner mellom 20 og 34 år. I denne gruppen oppnådde serien en andel på 32,6 prosent av seerne.

Produksjon

I overkant av 2000 søkte om å få delta i programmet. En av Nicolaisens nærmeste medarbeidere i programmet var Marianne Berg-Hanssen. Hun hadde jobbet i Nikitakonsernet i flere år, og var med på utvelgelsesprosessen.
Innspillingen foregikk høsten 2004 og ble avsluttet 6. desember. Finalen var todelt, der siste del ble sendt direkte fra Oslo Plaza med 400 publikummere.
De to lagene fikk varierte oppgaver. Disse gikk ut på å lede en restaurant, lage reklame, fremskaffe en vare til rimeligst pris, drive hvert sitt IKEA-varehus, utvikle en prototype for nytt leketøy, arrangere begivenheter og selge flybilletter. De to siste deltakerne skulle i finalen drive hvert sitt SAS-hotell og fikk velge med seg to didligere deltakere som sine assistenter. Lagene ble vanligvis vurdert etter inntjening eller hvordan de gjennomførte en oppgave.

Den nye hudpleie-kjeden

Nikita Relax, som var navnet på Nikita-kjeden for hudpleie og velvære ble ingen suksess. Brettville var med på å etablere to slike Nikita Relax-salonger, men etter knapt to år ble begge nedlagt. Bretteville gikk ut i fødselspermisjon året etter at hun vant.
Al-Mussaib kraftverk

Al-Mussaib kraftverk, også kjent under navnet Isnandariyah kraftverk, er et varmekraftverk i Babil i Irak. Det har en installert produksjonskapasitet på 1280 MW, fordelt på 4 like store blokker / turbiner. Teknologien er koreansk (Hyundai).
Anlegget ble utbygd i årene 1987–1988. Brenselstypen er råolje.
Landhockey under samveldelekene 1998

Landhockey under de britiske samveldeleker 1998. Landhockey var en av flere sporter under de sekstende samveldelekene som ble arrangert i Kuala Lumpur i Malaysia i perioden 11. til 21. september 1998. Det var første gangen som landhockey var med på programmet i Samveldelekene. I lekene i 1998 var det to landhockeyturneringer, en for menn og en for kvinner. Australia ble beste nasjon, de vant begge turneringene.
1. divisjon volleyball for menn 2012/13

1. divisjon volleyball for herrer 2012/13 var det nest øverste nivået i norsk herrevolleyball sesongen 2012-13.

Seriespillet

Seriespillet spilles fra 29. september 2012 til 3. mars 2013.
Viðarlundin

Viðarlundin,  eller Plantasjan (norsk oversettelse: «plantasjen»), er den største byparken i Tórshavn og den største skogen på Færøyene. Parken dekker et område på 76,7 dekar mellom Varðagøta, Gundadalsvegur og Hoydalsvegur. En bekk, Havnará, renner gjennom Viðarlundin. Midt i parken finnes også et lite vann med ender og svaner, og området er opparbeidet med gangstier og benker. Parken ble anlagt i 1903 og utvidet i 1969 og 1979, men skadet i i en orkan i 1988.
Waka (poesi)

Waka (japansk: 和歌, tidligere skrevet 倭歌) eller Yamato-uta (大和歌), er en type poesi som finnes i klassisk japansk litteratur. Waka er skrevet på japansk, i motsetning til kanshi som er dikt som er skrevet av japanske poeter i Wenyan eller klassisk kinesisk.
Red Barnet

Red Barnet er en dansk ideell organisasjon tilsluttet Save the Children. Red Barnet ble opprettet i 1945 og er en demokratisk organisasjon med oppbakning fra mange medlemmer og frivillige. Red Barnet teller vel 60 aktive lokalforeninger og 1000 frivillige, som på forskjellig vis arbeider for barns rettigheter. Red Barnet har knapt 18.000 medlemmer, bidragsytere og faddere.
Red Barnet vedlikeholder den liste over domener som de fleste danske internettleverandører blokkerer på grunn av barnepornografi. Listen over internettdomener har gitt anledning til at Red Barnet kritiseres for i samarbeide med politiet å ha innført internettsensur i Danmark, «barnepornofilteret». Kritikken går på at filteret blokkerer for hjemmesider på et rent administrativt grunnlag i strid med grunnlovens § 77 om ytringsfrihet.
Seabrook Station kjernekraftverk

Seabrook Station kjernekraftverk er et kjernekraftverk som produserer elektrisk kraft ved Seabrook i Rockingham County, i sørøstre New Hampshire 70 km nord for Boston og 16 km sør for Portsmouth i USA. Kjernekraftverkets ene reaktor ble godkjent for igangsetting i 1986, mens arbeidet med den startet i 1976. En reaktor nummer to er skrinlagt, den ble foreslått parallelt med den første i 1972, men planen ble endelig forlatt i 1988 grunnet kostnadsvekst i prosjektet. Installert maksimal effekt er 1 244 MW, og årsproduksjonen i 2007 var på om lag 10,76 TWh elektrisk kraft. 
Anlegget eies av FPL Energy. Det har én reaktor som er i operativ drift. Etter dagens konsesjoner skal reaktorens produksjon opphøre i 2026.
Pokémon – du må fange dem alle!

Pokémon – du må fange dem alle er et musikkalbum med diverse artister. Musikken er fra Pokémon, utgitt i 1999.
Krigståke

Krigståke er et begrep som brukes for å beskrive den usikkerhet vedrørende situasjonen som erfares av deltagere i militære operasjoner. Begrepet viser til usikkerhet vedrørende egne evne, motstanders evne samt til motstanders hensikt under en trefning eller operasjon. Begrepet lar seg føre tilbake til den tyske tenkeren Carl von Clausewitz som skrev:
"Der Krieg ist das Gebiet der Ungewißheit; drei Vierteile derjenigen Dinge, worauf das Handeln im Kriege gebaut wird, liegen im Nebel einer mehr oder weniger großen Ungewißheit. Her ist es also zuerst, wo ein feiner, durchdringender Verstand in Anspruch genommen wird, um mit dem Takte seines Urteils die Wahrheit herauszufühlen."
(Krig er et område av usikkerhet; tre firedeler av tingene som alle krigshandlinger baserer seg på, ligger i en tåke av usikkerhet i større eller mindre grad. Det første ting som behøves er et fint, gjennomtrengende sinn, for å føle Sannheten med dets mål av dømmekraft)
Åsetesrett

Åsetesrett er den rett som den nærmest ættede person til eieren i rett nedadstigende linje (barn, barnebarn) har til å overta en gård på landet på spesielt gunstige vilkår.
Åsetesretten er befestet i Grunnloven § 107: «Odels- og Aasædesretten maa ikke ophæves.»
Åsetesretten skal bevirke at etterkommende generasjonener skal kunne overta gårdsbruk til en pris som gjør det mulig å drive gården regningssvarende. Mens en odelstakst på en eiendom mere skal gjenspeile omsetningsverdien på eiendommen ved fritt salg, skal en åsetestakst ta hensyn til at eiendommen skal drives regningssvarende og utelukkende som et gårdsbruk.
Reglene om åsetesrett finnes i lov om odelsretten og åsetesretten av 28. juni 1974, kapitel XII 
En oppheving av åsetesretten krever ifølge Grunnloven 2/3 flertall i Stortinget for å bli vedtatt.
Lesothos herrelandslag i fotball

Historie

Laget spilte sin første offisielle landskamp borte mot Malawi den 8. august 1970, en kamp de vant 2–1. Lesotho deltok for første gang i VM-kvalifisering i 1972, hvor laget spilte to innledende kvalifiseringskamper mot Zambia, men tapte sammenlagt 1–6 og gikk ikke videre. Siden Lesotho hverken har kvalifisert seg til et sluttspill i Verdensmesterskapet eller Afrikamesterskapet, regnes de derfor for å være et av Afrikas svakere lag i henhold til FIFAs verdensranking.
Vektløfting under Middelhavslekene 1987

Vektløfting under Middelhavslekene 1987. Vektløfting var en av flere sporter under de tiende middelhavslekene som ble arrangert i Latakia i Syria i perioden 11. til 25. september 1987. Det var tiende gangen som Vektløfting var med på programmet under Middelhavslekene. Det ble konkurrert i ti vektklasser, kun for menn. Italia ble beste nasjon med fem gullmedaljer.
Beethovens andre

Sammendrag

Filmen begynner i hjemmet til Newton-familien hvor George, Alice, deres tre barn (Ryce, Ted og Emily), og Sankt bernhardshund Beethoven bor sammen. Beethoven møter Missy, en annen St. Bernard-hund, hvis eiere, Regina og Brillo, krangler om hvem som skal få Missy etter skilsmissen. Regina krever $ 50 000 fra Brillo og hun nekter å gi fra seg Missy før hun har fått pengene og skilsmissen er gjennomført. Med Beethovens hjelp stikker Missy av fra Regina, og Beethoven og Missy blir forelsket. De får fire valper sammen som blir oppdaget nærmest samtidig av Regina, Ted og Emily. Regina får tak i Missy og de fire valpene igjen, og hun legger planer om å bli kvitt valpene. Men Gus, vaktmesteren som først fant Missy og valpene, nevner at Regina kan selge valpene og tjene masse penger på dette. 
Ted og Emily er redd for at Regina kommer til å drukne valpene, så de tar med seg alle valpene hjem. De prøver å skjule valpene fra faren sin, George, fordi de tror at han ikke vil beholde valpene. Regina blir forbannet over at valpene har forsvunnet og hun planlegger hevn. Ryce, Ted og Emily prøver å ta seg av valpene, og de står opp midt på natten og skulker skolen for å ta seg av dem. George og Alice oppdager valpene. George blir blir sint i begynnelsen, men motvillig går han med på å beholde dem inntil videre. På dette tidspunktet, de er cirka 8 til 10 uker gamle, og barna gir dem navnene Chubby, Dolly, Tchaikovsky og Moe. Familien har betydelige økonomiske problemer, og de får tilbud om et gratis opphold i en leilighet ved en stor innsjø som eies av en av Georges forretningsforbindelser. Beethoven og valpene blir også med på ferien. Ryce går til en fest hvor alle vennene hennes drikker seg veldig fulle, og hun blir låst inne i et rom av hennes tidligere kjæreste, Taylor Devereaux. Beethoven river huset nesten fra hverandre, for å finne Ryce. 
Regina og hennes nye kjæreste, Floyd, bor på et sted som er ukjent for Brillo, tilfeldigvis i nærheten av Newton-familiens ferie-bolig. Hele familien går til en sammenkomst sammen med hundene. Regina og Floyd er også tilstede, men de lar Missy sitte igjen i bilen. Missy stikker av fra bilen og møter Beethoven, men Regina stjeler valpene fra Newton-barna. Beethoven og Missy løper sin vei ut i ørkenen, forfulgt av Regina og Floyd. Newton-familien følger etter dem, og de tar igjen Regina, Floyd, Beethoven, Missy og valpene. Floyd truer med å slippe alle valpene ned i en elv, og han kakker til George i brystet med en pinne, men Beethoven biter tak i pinnen slik at Floyd mister balansen, Regina griper hånden hans, og begge to faller utfor stupet og havner i gjørme og mudder. Noen måneder senere får Newton-familien besøk av Brillo og Missy som forteller at dommeren i skilsmisse-saken ga ham ansvaret for Missy og Regina fikk ingenting etter skilsmissen deres. Valpene, som nå er nesten voksne, kommer løpende for å hilse på Missy i det filmen slutter.
.hack Conglomerate

.hack Conglomerate (eller .hack//G.U.) er et multimedia-prosjekt som er opprettet som en etterfølger til Project .hack.
Det er en del av .hack-serien, og består av en serie på tre PlayStation 2-spill kalt .hack//G.U., en animeserie kalt .hack//Roots, samt noen bøker og mangaer. Handlingen starter i 2017, sju år etter hendelsene i Project .hack. I løpet av de siste syv årene har ikke bare Altimit OS blitt erstattet av Altimit Mine OS, men The World har også blitt til The World R:2. Spillet har har stort sett blitt tatt over av mordere og banditter.
Dolna Odra kullkraftverk

Dolna Odra kraftverk er et kullkraftverk ved elva Oder i Polen. Det har en installert produksjonskapasitet på 1720 MW fordelt på 8 turbiner à 215 MW. Anlegget ble utbygd omkring 1970–1977. Brenselstypen er steinkull, og annet bitumenøst kull.
De totale CO2-utslippene i 2008 var ca. 5 635 000 tonn, betydelig over det årets kvote.
Kenyansk shilling

Mynter

Da valutaen ble innført i 1966 var de første myntene på 5, 10, 25 og 50 cent samt 1 og 2 shilling. 25 cent og 2-shillingmyntene gikk ut av bruk i henholdsvis 1969 og 1971. I 1985 ble 5-shillingmynten innført, etterfulgt av 10-shillingmynten i 1994 og 20-shillingmynten i 1998.
Mellom 1966 og 1978 hadde alle myntene portrett av Kenyas første president Jomo Kenyatta på baksiden. I 1980 ble dette erstattet med portrett av Daniel arap Moi frem til 2005. Den nye serien som ble lansert i 2005 har gått tilbake til å ha portrett av Jomo Kenyatta. 
Myntene som er i bruk i dag er 50 cent og 1 shilling i rustfritt stål og to-metallmynter av 5, 10 og 20 shilling.
Geoffrey Wainwright

Utdanning og karriere

Han ble født i Yorkshire i England i 1939, og er prest i den britiske metodistkirken. Utdanningen tok han ved universiteter i Cambridge, Genève og Roma, og han er Dr. theol. fra Genève og Doctor of Divinity fra Cambridge. Han jobbet som prest i Liverpool fra 1964 til 66 og deretter som lærer og prest i Kamerun fra 1967 til 73, før han begynte som lærer i teologi ved Queen’s College i Birmingham. I 1979 begynte han å jobbe på Union Theological Seminary i New York, hvor han fikk setet som Roosevelt Professor of Systematic Theology. Siden 1983 har han undervist ved Duke Divinity School, en del av Duke University i Nord-Carolina. Der har han tittelen Robert Earl Cushman chair of Christian Theology. Han har vert gjesteprofessor ved University of Notre Dame, det gregorianske universitetet i Roma, og ved United Faculty of Theology i Melbourne.
Fra 1976 til 1991 var han medlem av Faith and Order-kommisjonen i Kirkenes Verdensråd, og han var ordfører for den endelige redaksjonen av det såkalte Limadokumentet, Dåp, nattverd og embede (Baptism, Eucharist and Ministry) i 1982. Fra 1986 har han hatt det delte lederskapet av felleskommisjonen mellom World Methodist Council og Den romersk-katolske kirke. Han hadde i 2004 åpningstalen på vegne av «det ekklesiale fellesskapet» (kirkefellesskapet) på det katolske symposiet for å markere førtiårsjubileet for Det andre vatikankonsils dekret om økumenikk.

Utgivelser

Blant Wainwrights mange bøker, er den mest innflytelsesrike hans klassiske doksologi: The Praise of God in Worship, Doctrine and Life (Oxford University Press, 1980; tiende opplag 2006). Blant de nyere bøkene, finner man For Our Salvation:  Two Approaches to the Work of Christ (1997),  Worship with One Accord:  Where Liturgy and Ecumenism Embrace (1997),  Is the Reformation Over?  Catholics and Protestants at the Turn of the Millennia (som var Père Marquette Lecture i 2000), og en intellektuell og spirituell biografi for en av fedrene av det tjuende århundrets økumeniske bevegelse, Lesslie Newbigin:  A Theological Life (Oxford University Press, 2000). Bøkene Eucharist and Eschatology (1971) og Christian Initiation (1969) ble utgitt på nytt i 2002 og 2003.  Sammen med Karen Westerfield Tucker var han redaktør for The Oxford History of Christian Worship (2006).  Hans siste bok er Embracing Purpose:  Essays on God, the World and the Church (2007).

Utmerkelser og verv

Geoffrey Wainwright har vert president i det internasjonale Societas Liturgica (1983–85) og i American Theological Society (1996–97). Han ble æret med utgivelsen Ecumenical Theology in Worship, Doctrine, and Life:  Essays Presented to Geoffrey Wainwright on his Sixtieth Birthday (Oxford University Press, 1999), og i 2005 fikk han medaljen Johannes Quasten Medal av Catholic University of America for «excellence in theological scholarship».  Han har hatt forelesninger over hele jorden, og verkene hans har blitt utgitt i mange land og på mange språk.
Landøy

Landøy er en øy i Mandal kommune, sør for Tregde. Øya ligger øst for Skjernøy, sør for Skogsøy og nord for Udøy. Fra gammelt av var Landøy bosted for loser og fiskere, og øya hadde egen skole, men i dag er det ingen fastboende på øya. I den tiden det bodde folk på øya, var det kirkegård for ilanddrevne sjøfolk her.
Det finnes også en heller på øya, Smuglerhola. I denne ble det i 1931 funnet en øks av diabas fra steinalderen.
May Mann

Biografi

May Vasta Randall, senere kjent som May Mann, ble født 1. september 1908. Hun startet journalistkarrieren sin i 1934, som sladrespaltist for The Ogden Standard-Examiner i hjembyen Ogden i Utah. Etterhvert ble hun lagt merke til av filmselskapene, og fikk dekket flyreiser på Western Air Express, slik at hun kunne fly frem og tilbake mellom Hollywood og Ogden. 
I 1936 begynte Mann å kalle den daglige spalten sin «Going Hollywood», noe hun fortsatte med gjennom hele sin videre karriere. Spalten ble etterhvert syndikert til mange like ulike aviser over hele landet av General Features Syndicate. Mellom 1936 og 1981 skrev hun «Going Hollywood»-spalter for 14 ulike magasiner og aviser. I 1946, noen få år etter at hun hadde sluttet å skrive for avisen i hjembyen sin, registerte hun tittelen «Going Hollywood» som sitt varemerke. Mann skrev også for New York Herald Tribune, før den ble nedlagt.
I samme perioden skrev også Mann for flere ulike magasiner. For eksempel skrev hun i 1944 sin vanlige spalte for Screen Stars og Movie Fan, samt andre eksklusive artikler for King Features Syndicate. Hun hadde startet å skrive for King Features i 1940, og artiklene hennes, som for det meste handlet om kjendiser, ble publisert i søndagsutgaven av flere aviser rundt om i landet. Mann sluttet å skrive for King Features da hun giftet seg med den tidligere sangeren Al Leon i 1945. De skilte seg tre år senere. I 1949 giftet Mann seg med den tidligere bokseren Buddy Baer. I løpet av ekteskapet deres skrev hun for General Features, men brukte også mye til å promotere Baers nye karriere som underholdningsartist. Ekteparet ble skilt i 1956.
Gjennom sitt arbeid ble Mann venner med kjente personer som Jayne Mansfield, Clark Gable, Joan Crawford, Elvis Presley, Wallace Beery og Mary Pickford. Hun skrev, eller begynte å skrive, bøker om flere av dem. Hun skrev også en bok om siameseren sin, Princess. Mann hadde ofte katten med seg på offentlige tilstelninger, og den deltok også i filmer.
Mann døde 15. april 1995 i Los Angeles. Hun ble gravlagt på Forest Lawn Memorial Park i Glendale i California.
Yuwangtai

Yuwangtai (kinesisk: 禹王台区; pinyin: Yǔwángtái Qū) er et bydistrikt i byprefekturet Kaifeng i provinsen Henan i Folkerepublikken Kina.
Arealet er på 57,05 km² og teller ca. 148.300 innbyggere (2005).
Asiago (band)

Konsertvirksomhet

I løpet av 2008/2009 spilte bandet nærmere 30 konserter. I 2010 spilte Asiago festivaler på sommeren, blant annet Steinkjerfestivalen og Storåsfestivalen, samt turnerte i Bergen, Lillestrøm og Oslo. De arrangerte også dobbel plateslippkonsert i hjembyen i mars 2010, der en av disse var for ungdom under 18 år.

Utgivelser

Asiago ga ut debutalbumet A Daring Smoothie i mars 2010. 
I 2010 deltok Asagio også i en konkurranse utlyst av det norske bandet Kaizers Orchestra, som i forkant av utgivelsen av sin andre single Hjerteknuser ga sangen ut kun som et noteark. De inviterte bandkollegaer til å spille inn en cover-versjon uten å ha hørt Kaizers-versjonen, bare basert på noter, akkorder og tekst. Asagio var en av 109 band fra hele landet som leverte inn konkurransebidrag. Asiago kom på tredjeplass, og vant Kaizers Orchestras back-katalog og billetter til en konsert med opphavsmennene til originallåten. Sammen med de tre andre artistene på konkurransens topp 4-liste valgte Asiago å gi ut sin versjon av «Hjerteknuser» som single. Låten er skrevet av Janove Ottesen og Geir Zahl.
Singelen Wake Up in a Fire ble gitt ut 1. februar 2012 som en forsmak på EP-en Going Somewhere?, som er planlagt utgitt i mai 2012. Låten ble utgitt digitalt av Asiago selv (det vil si på eget selskap), og ble produsert, arrangert, mikset og mastret av bandet selv.
Lojalitet

Lojalitet er en personlig egenskap av plikttroskap eller lovlydighet, og som i enkelte sammenhenger kan regnes som en verdsatt egenskap eller dyd. Lojalitet innebærer vennlig innstilling og hjelpsomhet mot den lojaliteten rettes mot. Det kan også medføre et allianseforhold der de som er lojale mot hverandre tar hverandres parti i tilfelle konflikt med andre. Lojalitet kan også benyttes for å betegne troskapsforhold mellom en overordnet og underordnede, eksempelvis mellom en fyrste og hans undersåtter.
Motorola 68851

Motorola 68851 er en tidligere minnehåndterer som ble lansert av Motorola til bruk for 32-biter CISC mikroprosessoren Motorola 68020. Den var etterfølgeren til Motorola 68451. MC 68851 støttet et 4 Gb adresserom samt sørget for minnehåndtering og beskyttelse av minnet mot uautorisert aksess.
Live at Hammersmith (Whitesnake)

Live at Hammersmith er et konsertalbum av Whitesnake som ble spilt inn i 1978 og utgitt i 1980.
Burås (Føynland)

Burås er en liten ås nordvest på øya Føynland i Færder kommune i Vestfold. Det høyeste punktet er på omtrent 41 meter over havet. Åsen er omgitt av boliger på alle kanter.